stanford-oval/wikipedia huggingface dataset:
Johann Sebastian Bachin kantaatit
Tunnetuimpia kantaatteja

Arvostetuimpia ja pidetyimpiä Bachin kantaatteja ovat BWV 4, "Christ lag in Todesbanden"; BWV 78, "Jesu, der du meine Seele"; BWV 80, "Ein feste Burg ist unser Gott"; BWV 82, "Ich habe genug"; BWV 140, "Wachet auf"; BWV 147, "Herz und Mund"; BWV 202, "Weichet nur, betrübte Schatten" ja BWV 208, "Was mir behagt". Kantaatin BWV 29, "Wir danken dir, Gott, Wir danken dir", nopeaa urkusoittoa sisältävä sinfonia (alkusoitto) on jäänyt elämään myös erillisenä ohjelmanumerona.
BWV 4 kuuluu varhaisimpiin kantaatteihin. Se on kuoropainotteinen, eikä siinä ole resitatiiveja. Toinen suosittu varhainen kantaatti on BWV 131, joka on säilyneistä kantaateista vanhin.
BWV 80 esitetään yleensä torvien kanssa, mutta myöhemmin on todettu, että ne olivat Bachin pojan lisäys. Kantaatti käyttää sanoituksissaan Lutterin "Jumala ompi linnamme" -virren tekstiä.
BWV 82 on pelkästään yhdelle bassolle sävelletty ja sen sanoitukset käsittelevät hurskaan ihmisen kuolemankaipausta ja maailman jättämistä. Sen ensimmäinen aaria on sävyltään huomattavan paatoksellinen ja harras. Toinen aaria on eräänlainen kehtolaulu kuolonuneen nukahtamiselle ja kolmas eli viimeinen aaria taas on edellisistä poiketen nopea ja kiivas. Bach kirjoitti itse olevansa tyytyväinen teokseen ja se on nykyään yksi hänen suosituimmista teoksistaan.
Musiikkinäyte
Esittäjänä MIT:n konserttikuoro
Äänitiedostojen kuunteluohjeet
BWV 140 sisältää koraalissaan erittäin tunnetun melodian, jota Bach käytti myöhemmin kantaatin mukaan nimetyssä koraalipreludissaan. Kantaatin sanat käsittelevät Jeesuksen vertausta viisaista ja tyhmistä neidoista. Kantaatissa on kaksi Jeesuksen ja viisaan neidon välistä aariaa, joissa Jeesus ottaa iloiten autuaan sielun vastaan.
BWV 147 sisältää erittäin tunnetun koraalin, jota kutsutaan Suomessa nimellä "Kristus, valo valkeuden". Koraalin laulumelodia on Johann Schopin vuonna 1661 laatimasta virrestä. Bach laati sen ympärille jousien melodian ja muun säestyksen. Kantaatissa kuullaan trumpetin sooloja jo välittömästi alussa sekä aariassa "Ich will von Jesu Wundern singen".
BWV 202 on tarkoitettu häitä varten.
BWV 208 sisältää erittäin tunnetun aarian "Schafe können sicher weiden", joka on näennäisesti kristillisestä tematiikastaan huolimatta alkuperäisessä kontekstissaan täysin sekulaaria musiikkia. Itse kantaatti on Bachin arvostetuin maallinen vokaalimusiikin teos. Se on sävelletty erään ruhtinaan syntymäpäiville. Kantaattia kutsutaan joskus metsästyskantaatiksi, mutta vain sen ensimmäinen aaria ja resitatiivi käsittelevät metsästystä. Kantaatin laulajat esittävät antiikin jumal- tai satuhahmoja (Diana, Endymion, Pan sekä Pales) ja useimmissa lauluissa ylistävät syntymäpäiväsankaria.
Mühlhausen ja Köthen

Bach sävelsi ensimmäiset kantaattinsa työskennellessään Mühlhausenissa vuosina 1708–1709. Nämä varhaiset kantaatit olivat sävelletty jo aikanaan vanhentuneeseen tyyliin ja sisälsivät raamatunsäkeitä, koraaleja ja lyhyitä motettijaksoja. Joidenkin kantaattien tekstin on kirjoittanut ilmeisesti paikallinen kirkkoherra ja Bachin suojelija Georg Christian Eilmar. Gott ist mein König, BWV 71, on kirjoitettu kaupunginhallituksen toimikauden alkamisen kunniaksi ja on yksi Bachin ensimmäisiä painettuja teoksia. Weimarin kaudellaan vuoden 1713 tienoilla Bach omaksui kantaatteihinsa uuden Neumeister-tyylin, joka oli saanut vaikutteita italialaisesta oopperasta. Libretisteinä toimivat Salomon Franck ja Georg Christian Lehms. Saatuaan nimityksen Konzertmeisteriksi vuonna 1714 Bachin viran vaatimuksiin kuului yhden kantaatin säveltäminen kuukaudessa, mutta pyrkiessään pääsemään korkeampaan Capellmeisterin virkaan hän ryhtyi säveltämään kantaatteja nopeammalla tahdilla. Kauden kantaattituotanto lakkasi kokonaan kun kävi selväksi, ettei virkaa myönnettykään Bachille. Köthenin viran vaatimuksiin ei kuulunut säännöllinen kantaattien säveltäminen ja lukuun ottamatta joitain erityisiä tilaisuuksia varten sävellettyjä kantaatteja Bach tuotti näinä vuosina pääsääntöisesti erilaista kosketinsoitinmusiikkia.
Leipzig

Ensimmäiset viisi Leipzigin vuotta olivat aktiivisimpia Bachin kantaattien säveltämisen kannalta. Viiden vuoden aikana Bach sävelsi viisi kokoelmaa kantaatteja koko kirkkovuodelle, eli viisi kertaa 59 kappaletta. Ensimmäinen vuosikerta tosin sisälsi lukuisia jo Weimarin aikana sävellettyjä teoksia. Toisen koko vuoden kattavan syklin aikana, vuosina 1724–1725, Bach sävelsi siis lähes yhden kantaatin viikossa. Kolmannen kokoelman Bach sävelsi pienen tauon jälkeen vuosien 1726–1727 aikana. Kantaattien tekstejä kirjoittivat useat runoilijat, muun muassa Christiane Mariane von Ziegler ja Picander (eli Christian Friedrich Henrici). Bachin Leipzigin kauden alkujakso on yksi tuotteliaimpia luultavasti koko musiikin historiassa, vaikka barokin aikana säveltäjät yleisesti tuottivat suuren määrän sävellyksiä. Vaikka säveltäjä tuotti kantaatteja rutiininomaisesti, suurin osa niistä on kuitenkin musiikillisesti hyvin korkeatasoisia ja niiden katsotaan laadullisesti ylittävän monien muiden aikalaissäveltäjien kantaattitehtailun (esimerkiksi Johann Philipp Krieger sävelsi yhteensä yli 2000 kantaattia). Kantaattien lisäksi Leipzigin varhaisvuosien aikana Bach sävelsi myös Magnificatinsa sekä Matteus- ja Johannespassionsa.
Levytyksiä

Täydellisiä kantaattilevytyssarjoja on tähän mennessä tehty kolme kappaletta ja kaksi levytyshanketta on kesken. Täydelliset levytykset ovat tehneet Helmuth Rilling, Nikolaus Harnoncourt ja Gustav Leonhardt Teldecille, Pieter Jan Leusink Brilliant Classicsille. Masaaki Suzuki ja Ton Koopman ovat tekemässä omia sarjojaan, Suzukin sarjan päättyessä osaan 55 vuonna 2013 (BIS) John Eliot Gardiner levytti vuonna 2000 kaikki Bachin hengelliset kantaatit, joista noin 20 prosenttia on julkaistu Archiv Produktion -levymerkillä ja kaikki vuoteen 2011 mennessä 27 osassa Gardinerin omalla SDG-merkillä.
Aiheesta muualla

Wikimedia Commonsissa on kuvia tai muita tiedostoja aiheesta .
Johann Sebastian Bach the complete cantatas (Arkistoitu – Internet Archive) (englanniksi)
Jussi Taka

| Jussi Taka> Henkilötiedot |
| --- | --- |
Syntynyt: 25. huhtikuuta 1993 Rovaniemi
Uran tiedot
Pituus:  186 cm
Paino:  85 kg
Laji:  lumilautailu
Jussi Taka (s. 25. huhtikuuta 1993 Rovaniemi) on suomalainen lumilautailija. Taka osallistui vuoden 2014 talviolympialaisiin ja sijoittui lumilautakrossissa sijalle 33. Taka on laskenut lumilautakrossia myös Eurooppa- ja maailmancupissa vuodet 2010-2015 ja Takan paras sijoitus maailmancupissa oli neljä. Hän sijoittui kolmanneksi nuorten MM-kisoissa vuonna 2012.  Taka lopetti ammattilaisuransa vuonna 2015.
Taka valmistui fysioterapeutiksi Lapin ammattikorkeakoulusta vuonna 2020. Hän omistaa Vimma Valmennus & Fysioterapia Oy:n Rovaniemellä.
Andenes

| Andenes |
| --- | --- |

 Andenes
 Koordinaatit: 69°18′50″N, 16°07′05″E 
Valtio:  Norja
Lääni:  Nordland
Kunta:  Andøy
Pinta-ala:  
 – Maa:  1,8 km²
Väkiluku (2023):  2 535
 – Väestötiheys:  1 408,3 as./km²
Infobox OKVirheellinen NIMI-arvo: 
Andenes on taajama Andøyn kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 1,8 neliökilometriä ja asukasluku 2 535 vuonna 2023. Andenesin merkittävin elinkeino on kalastus ja siihen liittyvä teollisuus.
Andenes oli itsenäinen kunta vuosina 1924–1964.
Kuvia

Kalastusveneitä satamassa
Andenesin kirkko
Andenesin majakka
Aiheesta muualla

Kuvia tai muita tiedostoja aiheesta Andenes Wikimedia Commonsissa
John Wick

| John Wick |
| --- | --- |
 Virallinen teatterijuliste
Ohjaaja:   Chad Stahelski  David Leitch (ei lopputeksteissä) 
Käsikirjoittaja:  Derek Kolstad
Tuottaja:   Basil Iwanyk  David Leitch  Eva Longoria  Michael Witherill  James McTeigue 
Säveltäjä:   Tyler Bates  Joel J. Richard 
Kuvaaja:  Jonathan Sela
Leikkaaja:  Elísabet Ronaldsdóttir
Pääosat:   Keanu Reeves  Michael Nyqvist  Alfie Allen  Adrianne Palicki  Bridget Moynahan  Dean Winters  Ian McShane  John Leguizamo  Willem Dafoe 
Valmistustiedot
Valmistusmaa:  Yhdysvallat
Tuotantoyhtiö:   Thunder Road Pictures  87Eleven Productions  MJW Films  DefyNite Films  Summit Entertainment 
Levittäjä:  Summit Entertainment InterCom Microsoft Store Xfinity Streampix
Ensi-ilta:   2014-10-1313. lokakuuta 2014 (New York City)  2014-10-2424. lokakuuta 2014 (Yhdysvallat)  
Kesto:  101 minuuttia
Alkuperäiskieli:  englanti, venäjä
Budjetti:  20 miljoonaa dollaria
Tuotto:  86 miljoonaa dollaria
Seuraaja:  John Wick: Chapter 2
Aiheesta muualla
IMDb
Elonet
AllMovie
Infobox OKNimi-testi OK: 
John Wick on vuonna 2014 ensi-iltansa saanut yhdysvaltalainen neo-noir- ja toimintaelokuva, jonka ovat ohjanneet Chad Stahelski ja David Leitch. Elokuvan nimiroolissa on Keanu Reeves, joka esittää kostoretkelle lähtevää entistä palkkamurhaajaa. Muita päärooleja esittävät Michael Nyqvist, Alfie Allen, Adrianne Palicki, Bridget Moynahan, Dean Winters, Ian McShane, John Leguizamo ja Willem Dafoe. Stahelski ja Leitch ohjasivat elokuvan yhdessä, mutta vain Stahelski on mainittu lopputeksteissä.
John Wick -elokuvasarjan ensimmäinen osa sai ensi-iltansa New Yorkissa 13. lokakuuta 2014, jonka jälkeen se tuli teatterilevitykseen 24. lokakuuta 2014.
Jatko-osa John Wick: Chapter 2 sai ensi-iltansa 10. helmikuuta 2017. Elokuvaan on sen jälkeen tuotettu myös kaksi osaa lisää: John Wick: Chapter 3 – Parabellum ja John Wick: Chapter 4.
Rooleissa

| 0 | 1 | 2 |
| --- | --- | --- |
|  Keanu Reeves   | … |  John Wick   |
|  Michael Nyqvist   | … |  Viggo Tarasov   |
|  Alfie Allen   | … |  Josif Tarasov   |
|  Adrianne Palicki   | … |  Ms. Perkins   |
|  Bridget Moynahan   | … |  Helen Wick   |
|  Dean Winters   | … |  Avi   |
|  Ian McShane   | … |  Winston   |
|  John Leguizamo   | … |  Aurelio   |
|  Willem Dafoe   | … |  Marcus   |
|  David Patrick Kelly   | … |  Charlie   |
|  Randall Duk Kim   | … |  lääkäri   |
|  Lance Reddick   | … |  Charon   |
|  Munro M. Bonnell   | … |  ortodoksipappi   |
|  Omer Barnea   | … |  Gregori   |
|  Toby Leonard Moore   | … |  Victor   |
|  Daniel Bernhardt   | … |  Kirill   |
|  Bridget Regan   | … |  Addy   |
|  Keith Jardine   | … |  Kuzma   |
|  Tait Fletcher   | … |  Nicholai   |
|  Thomas Sadoski   | … |  Jimmy   |
|  Clarke Peters   | … |  Harry   |
|  Kevin Nash   | … |  Francis   |
|  Gameela Wright   | … |  lähetti   |
|  Vladislav Koulikov   | … |  Pavel   |
|  Pat Squire   | … |  vanha nainen   |
|  Vladimir Troitsky   | … |  joukkueenjohtaja   |
|  Scott Tixier   | … |  viulisti   |
Vastaanotto

John Wick sai hyvän vastaanoton kriitkoilta ja yleisöltä. Rotten Tomatoes -kerääjäsivustolla 85 prosenttia kriitikoista on antanut sille positiivisen arvostelun keskimääräisellä arvosanalla 6,9/10. Tulos perustuu 187 arvosteluun. Metacritic-sivustolla sen 39 arvosteluun perustuva pistemäärä on 68/100, merkiten ”yleisesti suotuisia arvosteluja”.
Aiheesta muualla

John Wick Internet Movie Databasessa (englanniksi)
John Wick Elonet.
John Wick Box Office Mojossa. (englanniksi)
John Wick Rotten Tomatoesissa. (englanniksi)
John Wick Metacriticissä. (englanniksi)
Juhani Keto

| Juhani Keto> Henkilötiedot |
| --- | --- |
Koko nimi:  Raimo Aarne Juhani Keto
Syntynyt: 20. syyskuuta 1947 Helsinki, Suomi
Kuollut: 26. elokuuta 2018 (70 vuotta) Helsinki, Suomi
Kansalaisuus:   Suomi
Koripalloilija
Lempinimi:  Keeso
Pelipaikka:  Iso laitahyökkääjä / Sentteri
Pituus:  196 cm
Pelaajaura
Seurajoukkueet
1968–1972 1972–1974 1974–1975 1976–1978:  Tapion Honka Turun NMKY Torpan Pojat Torpan Pojat
Maajoukkueet
1968–1975:   Suomi
Ottelut (pisteet):  74 (524)
Raimo Aarne Juhani ”Jussi” Keto (20. syyskuuta 1947 Helsinki – 26. elokuuta 2018 Helsinki) oli suomalainen koripalloilija.
Korinaluspelaajana pelannut Keto pelasi miesten SM-sarjassa yhteensä yhdeksän kautta edustaen Tapion Honkaa, Turun NMKY:tä ja Torpan Poikia. Hän voitti yhteensä kuusi Suomen mestaruutta, kolme Suomen cup-mestaruutta ja kahdesti SM-pronssia. Suomen miesten maajoukkueessa Keto pelasi 74 ottelua ja voitti Pohjoismaiden mestaruuden vuonna 1968.
Pelaajaura > Seurajoukkueet

Helsingin Jyryn kasvatti Keto asui Kalliossa ja opiskeli Aleksis Kiven koulussa. Lapsuudessaan, vuonna 1954, Keto joutui auton yliajon uhriksi, ja hänen olkapäänsä murtui. Hän harrasti nuoruudessaan myös yleisurheilua, uintia ja jalkapalloa. Jyryssä Ketoa valmensi muun muassa Kalevi Sylander. Välillä Keto pelasi koripalloa kavereidensa kanssa jopa talvella ulkokentällä hanskat kädessä.
Kesällä 1968 Keto siirtyi Tapion Honkaan, missä hän voitti seuraavan neljän kauden aikana neljä Suomen mestaruutta ja kaksi Suomen cup-mestaruutta. Vuosina 1972–1974 Keto edusti Turun NMKY:tä voittaen yhden Suomen mestaruuden ja Suomen cup-mestaruuden lisää sekä SM-pronssin. Kummassakin joukkueessa hän pelasi myös eurooppalaisissa seurajoukkuekilpailuissa.
Vuodesta 1974 Keto edusti helsinkiläistä Torpan Poikia, jossa vuonna 1977 tuli SM-pronssimitali. Toukokuussa 1975 Keto pelasi Suomen maajoukkueen mukana Kiinan-kiertueella. Hän sai eräässä Kiinaa vastaan pelatussa ottelussa korinalustilanteessa selkävamman, joka vaivasi häntä pelaajauran loppuun asti. Kuudennen ja viimeisen Suomen mestaruutensa Keto voitti vuonna 1978 pelattuaan kauden aikana vain kahdessa ottelussa.
Pelaajaura > Maajoukkue

Keto pelasi Suomen miesten maajoukkueessa 74 ottelua 7,1 pisteen ottelukeskiarvolla. Hän pelasi muun muassa vuoden 1972 olympiakarsinnoissa ja voitti Pohjoismaiden mestaruuden vuonna 1968 sekä osallistui myös vuosien 1972 ja 1974 PM-turnauksiin. Miesten maajoukkueuransa piste-ennätyksen, 22, Keto heitti Viroa vastaan lokakuussa 1973.
Pelityyli ja ominaisuudet

Pelaajauransa aikoihin varsin isokokoinen, 196-senttinen Keto pelasi tavallisesti ison laitahyökkääjän ja sentterin pelipaikkoja. Hän luki peliä hyvin ja oli maan parhaita ponnistajia.
Saavutukset

Suomen mestaruus 1969, 1970, 1971, 1972, 1973 ja 1978
SM-pronssia 1974 ja 1977
Suomen cup-mestaruus 1968, 1971 ja 1972
Pohjoismaiden mestaruus 1968
Yksityiselämä

Keto seurasi koripalloa aktiivisesti koko loppuelämänsä ja muun muassa matkusti katsomaan Suomen historiallisia MM-kilpailuotteluita Bilbaoon vuonna 2014. Keto sairastui alkuvuodesta 2018 ja kuoli 70-vuotiaana helsinkiläisessä Suursuon sairaalassa 26. elokuuta 2018.
Kedon Susanna-tytär eli avioliitossa uinnin olympiamitalisti Jani Sievisen kanssa.
Juan Carlos Mariño

| Henkilötiedot |
| --- | --- | --- |
Koko nimi: Juan Carlos Mariño Márquez
Syntymäaika: 2. tammikuuta 1982
Syntymäpaikka: Lima, Peru
Pelipaikka: keskikenttäpelaaja
Seura
Seura: Cienciano del Cuzco
Pelinumero: 23
Seurat
| Vuodet | Seura | O (M) |
| 2001–2006 2003–2004 2006– | Club Atlético Lanús → Argentinos Juniors (lainalla) Cienciano del Cuzco |  |
Maajoukkue
| 2006- | Peru | 1 (1) |
Juan Carlos Mariño Márquez (s. 2. tammikuuta 1982 Lima, Peru) on perulainen jalkapalloilija, pelipaikaltaan keskikenttäpelaaja. Hän edustaa kotimaansa pääsarjassa pelaavaa Cienciano del Cuzcoa.
Debyyttinsä Perun maajoukkueessa Mariño teki kun hän tuli vaihdosta kentälle vuoden 2007 Copa Américan avausottelussa Uruguayta vastaan. Hän teki Perun 2–0 maalin, maansa voittaessa 3–0.
Aiheesta muualla

Marinon tiedot Perun maajoukkueen sivuilla
Jämsän kihlakunta

Jämsän kihlakunta (ruots. Jämsä härad) on entinen Suomen kihlakunta, joka sijaitsi Hämeen läänissä. Vuonna 1940 kihlakuntaan kuuluivat seuraavat kunnat:
Eräjärvi
Jämsä
Jämsänkoski
Korpilahti
Koskenpää
Kuhmalahti
Kuhmoinen
Luopioinen
Längelmäki
Muurame
Säynätsalo
Kihlakunnan maapinta-ala oli 3 535,68 km² (1.1.1938), ja sen väkiluku oli 42 729 henkeä (31.12.1939).
Juho Saloheimo

Juho Ilmari Saloheimo, sukunimi vuoteen 1906 Berner (7. toukokuuta 1882 Ilomantsi − 9. tammikuuta 1953 Mäntyharju) oli suomalainen juristi ja korkeimman oikeuden oikeusneuvos.
Saloheimon vanhemmat olivat filosofian kandidaatti, Möhkön ruukin tehtaanisännöitsijä Akseli Berner (Saloheimo) (1853−1931) ja tämän ensimmäinen puoliso Hilma Maria Riikonen. Hän pääsi ylioppilaaksi 1900 Viipurin reaalilyseosta ja suoritti Helsingin yliopistossa oikeustutkinnon 1904. Saloheimo sai varatuomarin arvon 1907.
Saloheimo oli oikeusneuvosmiehenä Joensuussa 1908−1913, Savonlinnan hiippakunnan tuomiokapitulin notaarina 1913−1914 ja sihteerinä 1914−1925, Oulun tuomiokunnan tuomarina 1925−1932 ja korkeimman oikeuden oikeusneuvoksena 1932−1935 sekä Tyrvään tuomiokunnan tuomarina 1935−1947. Saloheimo oli kirkolliskokouksen jäsenenä 1913−1943 ja laajennetun piispainkokouksen jäsenenä 1944−1948.
Juho Saloheimo oli naimisissa vuodesta 1909 kansakoulunopettaja Hilja Sutisen kanssa.
Juho Salovaara

Juho (Johan) Salovaara (vuoteen 1906 saakka Nylenius, 13. tammikuuta 1849 Lapinjärvi – 12. helmikuuta 1937 Enso) oli suomalainen opettaja ja sanomalehtimies.
Salovaara suoritti lukkariurkurin tutkinnon, työskenteli kanttorina Lapinjärvellä ja valmistui Jyväskylän seminaarista vuonna 1875. Hän työskenteli kansakoulun opettajana Kymissa vuosina 1875–1884 ja Kotkassa vuosina 1884–1905. Salovaara toimi opettajana myös Kotkan suomalaisessa yhteiskoulussa.
Salovaara osti vuonna 1893 Onni Coranderin kirjapainon, kirjakaupan ja kirjansitomon. Hän julkaisi ja toimitti Kotkan Sanomia ja ruotsinkielistä Kotka-lehteä, mutta teki konkurssin vuonna 1903.
Salovaara oli katsomuksiltaan vanhasuomalainen ja kokoomuslainen. Hän osallistui suojeluskuntatoimintaan ja oli mukana Kotkan kaupungin ja seurakunnan luottamustehtävissä.
Amfípoli

| Amfípoli Amfípolin kunta Αμφίπολη Δήμος Αμφίπολης |
| --- | --- |
 Kunnan sijainti
 Amfípoli
 Koordinaatit: 40°49′N, 23°50′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Hallinto:  
 – Asutustyyppi:  kunta, kylä
 – Kallikrates-koodi:  1202
 – Kuntakeskus:  Rodolívos
Pinta-ala:  
 – Kokonaispinta-ala:  414,3 km²
Väkiluku (2011):  9 182
 – Kunnallis­yksikkö:  2 615
 – Kylä­yhdys­kunta:  185
 – Kylä:  147
 – Väestötiheys:  22,16 as./km²
Aikavyöhyke:  UTC+2
 – Kesäaika:  UTC+3
Rekisterikilpi:  ΕΡ
 
 dimos-amfipolis.gr 
Infobox OKVirheellinen NIMI-arvo: 
Amfípoli (kreik. Αμφίπολη; kath.kreik. Αμφίπολις, Amfípolis) on Kreikan kylä ja samanniminen kunta (Δήμος Αμφίπολης, Dímos Amfípolis), joka sijaitsee Sérresin alueyksikössä Keski-Makedonian alueella. Koko kunnan pinta-ala on 414,3 neliökilometriä ja väkiluku 9 182. Varsinaisen Amfípolin kylän väkiluku on 147 (vuonna 2011). Kunnan kuntakeskus on Rodolívos.
Amfípolin kylä ja kunta ovat ottaneet nimensä antiikin ajan Amfipoliin kaupungista, joka sijaitsi nykyisen kylän lähellä. Kylän nähtävyyksiin kuuluvat Amfipoliin raunioiden lisäksi uudelleen pystytetty Amfipoliin leijonapatsas sekä Amfípolin arkeologinen museo.
Nykyinen Amfípolin kunta muodostui, kun Amfípoli, Kormísta, Próti ja Rodolívos yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Amfípolin kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Amfípoli | Amfípoli | Amfípoli | 147 |
| Amfípoli | Amfípoli | Néa Amfípoli | 38 |
| Amfípoli | Mesolakkiá | Mesolakkiá | 16 |
| Amfípoli | Mesolakkiá | Néa Mesolakkiá | 325 |
| Amfípoli | Néa Kerdýlia | Aktí Néon Kerdylíon | 49 |
| Amfípoli | Néa Kerdýlia | Limáni | 4 |
| Amfípoli | Néa Kerdýlia | Logkári | 24 |
| Amfípoli | Néa Kerdýlia | Néa Kerdýlia | 538 |
| Amfípoli | Néa Kerdýlia | Sykiá | 30 |
| Amfípoli | Palaiokómi | Néa Fylí | 170 |
| Amfípoli | Palaiokómi | Palaiokómi | 1 274 |
Amfípoli: Yhteensä: 2 615
| Kormísta | Iliokómi | Iliokómi | 342 |
| Kormísta | Kormísta | Kormísta | 555 |
| Kormísta | Kormísta | Moní Eikosifoiníssis (luostari) | 24 |
| Kormísta | Néa Báfra | Néa Báfra | 716 |
| Kormísta | Symvolí | Áno Symvolí | 23 |
| Kormísta | Symvolí | Symvolí | 252 |
Kormísta: Yhteensä: 1 912
| Próti | Angísta | Angísta | 295 |
| Próti | Krinís | Krinís | 573 |
| Próti | Próti | Próti | 1 176 |
Próti: Yhteensä: 2 044
| Rodolívos | Dómiros | Dómiros | 154 |
| Rodolívos | Mikró Soúli | Mikró Soúli | 385 |
| Rodolívos | Rodolívos | Rodolívos | 2 072 |
Rodolívos: Yhteensä: 2 611
Yhteensä: 9 182
Aiheesta muualla

Kuvia tai muita tiedostoja aiheesta Amfípoli Wikimedia Commonsissa
Δήμος Αμφίπολης. Amfípolin kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
13. heinäkuuta

13. heinäkuuta on gregoriaanisen kalenterin mukaan vuoden 194. päivä (195. päivä karkausvuonna). Vuodesta on jäljellä 171 päivää.
Nimipäivät

suomalainen kalenteri: Joel, Ilari, Lari
suomenruotsalainen kalenteri: Joel
ortodoksinen kalenteri: Gabriel, Kauri, Teppo, Teppana, Tapani
pohjoissaamenkielinen kalenteri: Lárá, Joel
vanhemmissa kalentereissa: Amilius, Elias, Kanutus, Margareta, Oras, Phocas
Tapahtumia

1793 – Charlotte Corday surmasi Jean-Paul Marat’n, yhden Ranskan vallankumouksen johtajista.
1832 – Henry Rowe Schoolcraft löysi Mississippi-joen alkulähteen Itascajärven (Lake Itasca) Minnesotassa.
1837 – Kuningatar Viktoria muutti ensimmäisenä brittihallitsijana asumaan Buckinghamin palatsiin Lontoossa.
1878 – Berliinin sopimus: Euroopan suurvallat ja Ottomaanien valtakunta sopivat Otto von Bismarckin isännöimässä Berliinin kongressissa Balkanin valtioiden uusista rajoista. Serbia, Montenegro ja Romania itsenäistyivät täysin Ottomaanien valtakunnasta.
1917 – Huittisten meijerikahakka käynnisti suojeluskuntien ja työväen järjestyskaartien perustamisen
1919 – Brittiläinen ilmalaiva R34 laskeutui Norfolkiin Englannissa, mikä päätti ensimmäisen Atlantin ylittäneen edestakaisen lennon 182 tunnissa.
1923 – Hollywood-kyltti otettiin virallisesti käyttöön Hollywoodin rinteillä Los Angelesissa. Kyltissä luki alun perin ”Hollywoodland”, mutta vuoden 1949 korjaustöissä nimi lyhennettiin muotoon ”Hollywood”.
1930 – Ensimmäiset jalkapallon maailmanmestaruuskisat alkoivat Uruguayssa.
1951 – Linnanmäen vuoristorata otettiin käyttöön.
1973 – Watergate-skandaali: Alexander Butterfield paljasti Nixonin keskustelujen nauhoitusjärjestelmän olemassaolon senaatin tutkintakomitealle.
1985 – Live Aid -konserteilla ympäri maailmaa kerättiin rahaa Etiopian nälänhädän uhreille.
2002 – Ori Viesker alitti ensimmäisenä suomenhevosena ravikilpailuissa kilometriajan 1.20,0.
2007 – Keihäänheittäjä Tero Pitkämäen sektorin ulkopuolelle suuntautunut keihäs osui pituushyppääjä Salim Sdiria kylkeen Rooman Kultaisen liigan osakilpailussa.
2016 – David Cameron erosi Ison-Britannian pääministerin paikalta. Seuraajaksi nousi Theresa May.
2023 – Yhdysvaltain presidentti Joe Biden vieraili Helsingissä tapaamassa presidentti Sauli Niinistön ja Pohjoismaiden pääministerit.
2024 – Yhdysvaltain 45. presidentti Donald Trump yritettiin salamurhata vaalikampanjatilaisuudessaan Butlerissa Pennsylvaniassa.